ప్రముఖ మనుగడ పోరాటాల నిపుణుడు బేర్ గ్రిల్స్ భారత ప్రముఖులతో సాహసాలు చేయించడం తెలిసిందే. బేర్ గ్రిల్స్ 'ఇంటూ ద వైల్డ్' పేరిట గతంలో ప్రధాని నరేంద్ర మోదీ, దక్షిణాది సూపర్ స్టార్ రజనీకాంత్, బాలీవుడ్ స్టార్ అక్షయ్ కుమార్ లతో ఎపిసోడ్లు రూపొందించాడు. డిస్కవరీ చానల్లో ప్రసారమైన ఈ ఎపిసోడ్లు అందరినీ అలరించాయి. తాజాగా బేర్ గ్రిల్స్ బాలీవుడ్ యాక్షన్ హీరో అజయ్ దేవగణ్ తోనూ సాహసాలు చేయించాడు.
వీరిద్దరి సాహసాలకు మాల్దీవులు వేదికగా నిలిచాయి. అక్కడి విశాలమైన హిందూ మహాసముద్రంలో ఈ జోడీపై 'ఇంటూ ద వైల్డ్' కార్యక్రమం చిత్రీకరించారు. దీనికి సంబంధించిన ప్రోమోను డిస్కవరీ చానల్ నేడు విడుదల చేసింది. ఈ కార్యక్రమం ప్రీమియర్ షో తొలుత ఈ నెల 22న డిస్కవరీ ప్లస్ ఓటీటీ వేదికలో రిలీజ్ కానుంది. ఆపై ఈ నెల 25న డిస్కవరీ చానల్లో ప్రసారం కానుంది. కాగా, ఈ కార్యక్రమంలో తన తండ్రి వీరూ దేవగణ్ ను తలచుకుని అజయ్ కంటతడి పెట్టడం ప్రోమోలో కనిపించింది.
pramukha manugada poraataala nipunudu bear grills bhaarata pramukhulatho saahasaalu cheyinchadam telisinde. bear grills 'intoo da wiled' paerita gatamlo pradhaani narendra modii, dakshinaadi super star rajanikant, balivud star akshay kumar latho episodlu roopondinchaadu. discovery chaanallo prasaaramaina ee episodlu andarinee alarinchaayi. taajaagaa bear grills balivud action heero ajay devagan thonuu saahasaalu cheyinchaadu.
veeriddari saahasaalaku maaldeevulu vedikagaa nilichaayi. akkadi visaalamaina hindu mahasamudramlo ee jodipai 'intoo da wiled' kaaryakramam chitreekarinchaaru. deeniki sambandhinchina promonu discovery chanal nedu vidudala chesindi. ee kaaryakramam premier sho toluta ee nela 22na discovery plus otity vedikalo rillees kaanundi. aapai ee nela 25na discovery chaanallo prasaaram kaanundi. kaga, ee kaaryakramamlo tana tandri veeroo devagan nu talachukuni ajay kantatadi pettadam promolo kanipinchindi.